MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Piibel ütleb, et Kristuse koguduse kannatused
ei ole vaid tagakiusatud kristlaste eraasi,
vaid see peaks puudutama kõiki Jeesuse järgijaid üle maailma.
Petri Nuotio käib Soome kogudustes rääkimas kristlaste tagakiusust,
et tagakiusatud koguduste olukord
võiks olla ka Soome kristlaste südameasi.
Nii räägibki Petri täna oma tegemistest
ja lähituleviku plaanidest tagakiusatud koguduste aitamiseks.
Tere tulemast Petri Märtrite Hääle saatesse!
Tänan!
Me Petriga tunneme üksteist juba aastaid.
Meenutasin tänagi veel, kuidas Petri oli kord nii julge,
et ta lubas mul kord isegi sõita oma imelise Range Rover'ga.
See oli mingi 10 aastat tagasi. Mäletad veel, Petri?
Kui aus olla, siis ei mäleta, aga võimalik, et nii oli.
Nii oli ja see oli väga julge sinust.
Ma pole peale seda enam nii vinge autoga sõitnudki.
Rääkides täna tagakiusatud kogudustest
ja Märtrite Hääle tööst selles osas,
siis on ilmselge, et kui sa poleks usklik,
siis sa ka sellist tööd ei teeks.
Räägi veidi lähemalt, kuidas Jeesus sind päästis
ja milline on olnud su tee Tema juurde?
Olin vist 16-17-aastane,
kui ema kutsus mind kaasa ühele usklike kogunemisele.
Pelgasin veidi, mõeldes, mida küll sõbrad selle peale ütlevad?
Nii ei tahtnud ma kuidagi minna.
Kuid kaks mu koolikaaslast, kes õppisid Lapual,
kutsusid mind Seinäjoe nelipühi kogudusse.
Nii ma ka läksin,
sest kuna sõbrad kutsusid, oli see palju lihtsam.
Sealne õhustik oli lihtsalt imeline.
See puudutas mind.
Nii hakkasin lävima kristlastest noortega,
aga Jumala Sõna ei leidnud minus seda kohta, mille oleks pidanud.
Oleksin vajanud veidi isiklikumat lähenemist,
kus keegi oleks neid asju mulle otse öelnud.
Kõik kuuldu ei langenud just kõige paremasse pinnasesse,
kuna olin südamelt veidi uhke ja mul oli kõik hästi.
Seetõttu ei mahtunud Jeesus mu elu raamistikku.
Kui mõni külla tulnud pastor küsis mu käest, kas olen usklik,
kinnitasin, et olen.
Kui see pastor aga lahkus, lahkus mu usk ühes temaga.
See kestis mõnda aega, kuni mind tabas tugev patutunnetus.
See oli nii tugev, et mul polnud selle eest kuhugi pageda.
Mul oli paar mootorratta õnnetust, kus sain kõvasti viga,
aga kust siiski imekombel välja tulin, olles palunud Jumalat appi.
Kui aga kõik jälle hästi oli, paadutasin oma südame
ja jätkasin endist viisi.
Kui aga see patutunnetus mind tabas, polnud mul enam pääsu.
Ma ei leidnud muud lahendust, kui minna ühele jumalateenistusele.
Nii läksin tagasi sinna Seinäjoe kogudusse.
Üks Hannu ütles mulle seal:
"Usk tuleb kuuldust ja kuuldu Jumala Sõna kaudu.
Kui käid teenistustel ja kuuled seal Jumala Sõna,
siis sealt läheb juba kõik edasi."
Nii leidsin ka jõudu hakata usklikuks ja rääkida sellest teistelegi.
Täitusin algaastate jooksul mitmeid kordi ka Püha Vaimuga.
See oli nii võimas - otsekui ilmutusmäel olek.
See oli ikka kohe tõeliselt võimas.
Algaastatel oli üks sellinegi juhus,
kus see patutunnetus oli nii suur,
et arvasin, et ma ei kõlba kunagi sealsete pühade inimeste sekka.
Mu elu peegeldas midagi muud, kui seda, mis oli tõeliselt mu südames.
Mäletan, et läksin taas ühele teenistusele
Seinäjoe nelipühi koguduses.
Seal oli tohutult palju inimesi nagu tol ajal alati oligi
ja keegi kõneleja Rootsist oli tulnud sinna jutlustama.
Ta ütles, et nägi, et Jeesus tuli sinna saali, kus olime.
Ma vahtisin samal ajal kirikupingi ridu
ja mõtlesin, et ma ei sobi sinna, kuna seal on liiga head inimesed.
Teadsin, et olen patune
ja eksinud nii Jumala, kui inimeste vastu,
mistõttu ma ei sobi sinna.
Kuniks kõneleja ütles:
"Jeesus seisab selle noore mehe selja taga
ja paneb oma käed ta peale, et teda õnnistada."
See oli nii võimas kogemus,
et ma nutsin vist kogu teenistuse lõpuni,
jättes kõik oma koormad maha.
Polnud enam kahtlustki, et olin andeks saanud
ja kõik mu koormad jäid sinna maha.
See oli üks neist võimsatest kogemustest.
Teine aga on seotud mu kutsumisega.
Seinäjoe koguduses oli taas mingi eriline teenistus,
kus üks mees kõneles.
Ütlesin Jumalale: "Siin ma olen, kui Sul on mulle anda midagi teha."
Läksin altarile eestpalvele
ja ütlesin, et kuna olen nüüd usklik,
siis olen valmis ka teenima, kui mu jaoks on miskit varuks.
Jumal puudutas mind taas täiega, andes mulle rääkida võõraid keeli.
Mäletan sellest kõigest vaid seda,
et kui seal keeltes rääkisin ja olin omadega "pilves",
siis kõneleja ütles: "Aitab nüüd küll. Tõuse püsti ja tee teistele ka ruumi."
Kuid sealt see kõik algas.
Oled aastate jooksul teinud jumalariigis erinevaid asju.
Oled olnud pastoriks erinevates kogudustes
ja olnud ka evangelist.
Paljud, kes Petrit teavad, teavad ka, et ta on muusikamees.
Ja mitte vaid niisama nokitseja, aga ikka Jumalalt saadud anniga.
Samas oled sa viimased aastad aitanud kaasa Märtrite Hääles
tagakiusatud koguduste töös.
Räägi täpsemalt oma vastutusaladest,
sest Märtrite Hääle töö on ülemaailmne
ja tööd on rohkem, kui meil käsi-jalgu seda teha.
Ehk siis, kuidas su argipäev tagakiusatud kogudusi aidates
välja näeb?
Mu peamine töö on külastada erinevaid Soome kogudusi
ja kui võimalik, käin tutvumas ka reaalsete olukordadega maailmas.
Kuid peamiselt tuuritan Soome kogudustes ringi,
kogedes, et see on minu rida.
Me teame, et Piibel räägib kogudusest kui ülemaailmsest Kristuse Ihust,
mille liikmed me kõik oleme.
Kuid Piibel räägib kogudusest ka kohalikul tasandi.
Su töö, Petri, on külastada just nimelt neid kohalikke kogudusi,
palvegruppe ja väiksemaid kogunemispaiku.
Kuidas Soome kogudused
selle tagakiusatud koguduste teema vastu võtavad?
Tegu pole ju üldse mitte lihtsa teemaga.
Ei ole tõesti.
Algusaegadel tõesti kardetigi seda kannatamise teemat,
mis sageli tõstetakse haigla või vanadekodu lahtrisse
ja eemale iseendast,
sest teiste koormate kandmine nõuabki nende kandmist
ja see pole tingimata meeldiv.
Samas aga on suhtumine väga palju muutunud
ja on täna vägagi hea.
Kogudused suhtuvad sellesse vägagi hästi.
Ühtlasi on inimeste väärtused muutunud täiesti teiseks.
Mind kutsub vahel külla
mõni imeväike, vaid mõne inimesega kogudus,
kuhu olen muidugi ka läinud,
saades täiega üllatatud, kui tuline see väike kogudus võib olla.
Nad võtsid kogu selle loo vastu ja hakkasid palvetama selle pärast.
Mõni sealne inimene on tänaseks kümneid aastaid vangidele kirjutanud
ja teinud nö vaikset tööd.
Ühtlasi on nende ohvriannidki täiesti uskumatud.
Samas jälle, minnes kuhugi suurde kogudusse,
võiks ju arvata, et sinna tuleb palju inimesi kokku
ja samas see ei pruug üldse olla nii,
vaid hoopis teisiti.
See nö "tööpõllul" tegutsemine on tõeliselt huvitav.
Nagu öeldud, Märtrite Hääle töö on hästi mitmekülgne
ja sinu töö on kohtuda inimestega ning korraldada kokkusaamisi.
Nii kuuled ka,
mida koguduste inimesed tagakiusust üldse arvavad
ja mis küsimused neil on.
See on väga unikaalne,
mida ma ise pole saanud sellisel moel kogeda.
Sellest lähtuvalt üks loomulik küsimus,
kui sa räägid tagakiusust ja kannatavatest kogudustest.
Kas koguduste tavapärane suhtumine sellesse
on valmidus aidata?
Või kas Soome kogudused vajaksid selles osas sütitamist?
Või oled sa tänulik kõige eest, mida oled näinud?
Ütleme nii,
et viimaste aastate jooksul on väga palju muutunud.
Viimase 4-5 aasta jooksul
on väga palju positiivseid muutusi toimunud.
Inimestel on tahet aidata.
Tõsi, vahel näeb ka suhtumist: "Ma ei saa väga palju teha",
samas kui tegelikult saab igaüks ikka üsna palju ära teha
ja väikegi abi on tegelikult suureks abiks.
Kas see, mis motiveerib täna tagakiusatud kogudusi aitama,
ongi see, et meil on reaalne tagakius ja me saame midagi ära teha?
Samas paljud muidugi küsivad...
Mäletan, kui elasin Jaapanis
ja rääkisin sealsetele usklikele,
milline tõsine tagakius valitseb nende naabrite juures Hiinas,
siis enamuse jaoks oli see suureks üllatuseks,
et kas tõesti?
On siis need tagakiusud päris
ja kas see teema vajab käsitlemist?
Selleski vallas on toimunud palju positiivseid muutusi.
Kui ma alles alustasin selle tööga,
siis tundus, et sellele teemale polnud väga kohta,
kuigi Soome kristlased teadvustavad endale seda olukorda.
Ühtlasi kogeme isegi Soomes tagakiusu,
kui mõelda kasvõi Päivi Räsäneni juhtumile.
See avaldab mõju ja muudab selle väga reaalseks,
et usklikud ei meeldi mitte kõigile ja nende elu tehakse raskeks.
Mis on need suuremad tegurid, mis põhjustavad seda tagakiusu?
Sest mõeldes näiteks Hiinale või Saudi Araabiale,
siis me teame, et seal on tagakiusu.
Kuid see paneb mõtlema,
kas see tagakius on vaid enda lõbustamiseks
või kui hobiks, mille kaudu piirata kristlaste õigusi?
Sest millestki peab ju see tagakius alguse saama.
Mis siis on need suuremad tegurid, mis seda tagakiusu põhjustavad?
Eks see esmalt ole ikka vaimne küsimus.
Tõsiasi, et on olemas nii Jumala kui saatana ehk pimeduse kuningriik.
Pimedusele aga ei meeldi, kui valgus võtab kuskil maad.
Nii on ka suhtumised need, mida Soomeski koguaeg mõjutatakse.
Algul suhtumised, seejärel arvamised
ja sealt juba südames tõusev viha,
mida on näha nii Euroopas kui Põhjamaadeski.
Veelgi enam aga mujal maailmas.
Kui aga pole enam midagi, mis seda viha ohjaks...
Kui seadusekaitse kaob
ja kõik muutub üleüldiselt lubatuks.
Nagu näiteks Soomes,
kus üldiselt on lubatud pilgata nii usklikke, Jeesust kui usuasju üldse.
See aga avab juba tee kõigele muule,
millele järgnevadki kinnipidamised, ülekuulamised jne.
Kuniks selleni välja,
et paljud kaotavad oma elu Jeesusesse uskumise tõttu
nagu see paljudes maades on.
Sõnum, mida kogudustes jagad, on väga kallihinnaline
ja heidab valgust selliselegi teemale Piiblis nagu julgus.
Sest me võime ju olla väga väärikad kristlased,
elades nö kuulekat ja püha elu
ja võttes Piibli õpetusi tõe pähe,
aga kui meil pole julgust, on ka kõik muu teisejärguline.
Ja selles pannakse meid ka proovile.
See on väga hea, et seda mainid,
sest unustasingi öelda,
et kui meil räägitaks tagakiusust julgesti...
Olen sageli mõelnud, et kui mul on hea olla,
siis kahju küll öelda,
aga see on seetõttu, et olen liiga palju vait olnud.
Kui aga hakkan neist asjadest julgemini rääkima,
tuleb kindlasti ka rohkem raskusi.
Nii on.
On tõsi, et evangeelium on imeline armastuse sõnum
ja ühtpidi parim asi siin maailmas.
Kuid seda vastu võttes peab inimene tunnistama ka oma patusust,
mis lihalikule loomusele on nii raske, et see tekitab ka palju pahameelt.
Rääkides su koguduste külastamisest,
siis mida konkreetset saaks su meelest
üks üksikisik või kogudus tagakiusatute heaks ära teha?
Vaatamata sellele, et meil on hetkel ülemaailmne pandeemia,
mis raskendab me argielu ja ühiseid kokkusaamisi.
Mida saaksime sellest hoolimata tagakiusatute heaks ära teha?
Esiteks on tagakiusu kohta hästi palju infot saadaval.
Avades interneti, leiame tohutul hulgal infot.
Me teame vägagi täpselt, mis maailmas täna toimub.
Info liigub väga kiiresti.
Kui Nigeerias või kus iganes mujal toimub midagi kohutavat,
jõuab see info koheselt igale poole.
Meil on vahendeid ja kontakte, mille kaudu aidata.
Peame vaid oma suhtumist muutma.
Juba sellega saame omalt poolt midagi muuta,
tundes rõõmu ka sellest, et saame elada kui algkoguduse viisil,
kogedes Jumala väge.
Sest Jumala au hingab nende üle,
keda Tema Sõna pärast taga kiusatakse.
See on tõeline õnnistus aidata neid inimesi, kes seda kogevad
Ühtlasi ka, kuuldes neid lugusid,
meil on tohutult hulgal vahendeid neis olukordades aitamiseks.
Nagu näiteks tagakiusatutele kirjutamine
või ka raha annetamine.
Inimesed muidugi alati arvavad, et koguaeg tahetaksegi vaid raha,
kuid ma ütleks, et see pole üldse mitte kõige tähtsam.
Palve on isegi tähtsam,
sest kui me palume tagakiusatute pärast
või ka tagakiusajate pärast,
hakkab me oma suhtumine muutuma,
kuna Jumal saab selle kaudu meid kõnetada
ja siis hakkab ka midagi juhtuma.
See on nii konkreetne kõik, mida ütled,
sest kogu loo tuumaks on siiski valguse ja pimeduse kokkupõrge,
mida ei saa kahjuks kuidagi vältida.
Kuid isegi, kui rääkida evangeliseerimisest
ja hingede võitmisest,
siis sa võid oma palvekambris paluda ja paastuda ükskõik, kui palju,
aga kui sa ei asu liikvele ega hakka inimestele tunnistama
või teadlikult kellelegi Jeesusest rääkima,
siis need inimesed ka ei kuule evangeelset sõnumit.
Jah, Jumal võib ju ilmuda neile ka erandkorras unenägudes,
kuid see ongi just erandkorras.
Tagakiusatud koguduste aitamises on palve esikohal,
sest me võime ka annetada raha või minna koha peale,
aga kui Jumala Vaim ei tule esile, jääb see kõik väga lahjaks.
Seetõttu ongi palve ülimalt tähtis.
Ja samas siis ka kõige praktiline pool.
Probleem on tavaliselt küll vaimne,
aga seal taga võivad olla ka poliitilised ja religioossed tegurid,
mis põhjustavad seda tagakiusu,
mistõttu nende osas peaks ka midagi ette võtma.
Tahame evangeliseerida neid, kes ei tunne veel Kristust,
et oleks vähem tagakiusu
ja me tahame avaldada mõju ka poliitilisel tasandil,
et see puudutaks otsustajate südameid.
Isegi, et kogu selle teema tuum on vaimne.
Oleme nüüd mõnda aega olnud nö koroona pausil
ja me ei tea, kaua see veel kestab.
Või kas tulevikus tuleb veel aegu,
kus kogudus ei saa koguneda nii nagu nad tegelikult sooviks.
Kuna aga peale koroona aega saab jälle rohkem liikuma
ja sa hakkad taas kogudusi külastama,
siis mis ootused sul neile külastustele on?
Mida loodad koguduste poolt näha ja kogeda,
kui nad kuulevad selle tagakiusu teema kohta?
Mu ootus on,
et just suuremad kogudused võtaks selle rohkem oma teemaks.
Külastasin enne koroona-aega nii suuri kui väikesi kogudusi,
kuid tahaksin siinkohal esitada väljakutse
just nimelt suurtele kogudustele.
Sest kui me toetame tagakiusatuid, oleme me kõige tuuma juures,
toetades selle läbi ka evangeliseerimist ja misjonitööd.
Sest need on just need asjad, mille tõttu kristlasi taga kiusatakse.
Kui nad hoiaks selle kõik vaka all, poleks ka mingit tagakiusu.
Kuid tegu on just äärmiselt aktiivse eesrinde üksusega,
kes võitleb esirindel oma elu hinnaga.
Samas aga saame kohe kindlasti kogeda seda,
et Jumal õnnistab siis ka meid.
Mõeldes veel neile koguduste külastustele,
siis sellest annaks ehk tulevikus eraldi saate teha,
kuid vaimuliku töö tegijatel, vanematekogudel ja vastutajatel
on mu meelest märkimisväärne vastutus
just selles osas,
millise signaali nad tagakiusu teema osas
oma karjale annavad ja kuidas seda tajutakse.
Nii võiks olla sul ka sõnum koguduse vastutavatele isikutele,
kellel on reaalne mõju koguduse tegevustele
ja sellele, mida oluliseks peetakse.
Mida sa siis ütleks koguduse vastutavatele isikutele
seoses selle tagakiusu teemaga?
Mäletan üht korda, kui käisin aastaid tagasi Ilmajoel.
See oli lihtsalt imeline!
Nad on tegelenud selle teemaga võimsalt ja aastaid.
Nad tõstavad tagakiusatud igal oma palvekoosolekul esile.
Nad palvetavad nende eest ja ka kirjutavad vangidele.
Usun, et just eeskuju on see, mis on kõige võimsam mõjutusvahend
"Oi, sa kirjutad vangidele? Kuidas see käib? Nii lihtne ongi?"
Jah, kirjutad vaid kirja, mark peale ja teele.
Ka ei maksa see suurt palju midagi.
Või saab teha midagi muud.
Olles ka ise vaimuliku töö tegija,
olen rõõmustanud selle üle,
et paljud Märtrite Hääle töötajad tegutsevad ka kogudustes.
Mitte, et nad oleks seetõttu erilisemad ja pühamad,
aga see räägib nende eeskujuks olemisest.
Nii on tore näha,
et Märtrite Hääle töös on vaimuliku töö tegijaid
ka nö argipäeva tasandilt.
Küsin kohe oma viimase küsimuse,
et kuidas saada sind kõnelema oma kogudusse
või viima läbi nö Märtrite Hääle teemaõhtut.
Kuid olgu siinkohal öeldud, et Petri ei tule vaid hea sõnumiga,
aga ka hea muusikaga, kui tarvis ja kui soovitakse.
Ühtlasi on tal kaasas palju häid raamatuid,
mis räägivad tagakiusatud kristlaste teemast.
Mainin seda seetõttu,
et tegu pole vaid heade vaimulike raamatutega,
vaid need on ka trükitud tagakiusatud kristlaste aitamiseks.
Nii tasub neid ainuüksi selle tõttu osta ja siis ka edasi anda,
sest ühes paljude teiste raamatutega
on need ka võrratu evangeliseerimise materjal.
Kui aga nüüd keegi soovib
kutsuda sind või mõnda teist Märtrite Hääle inimest
viima läbi sellist teemaõhtut,
siis kuidas sind leida?
Tavaliselt küsitakse, kuidas mind vaigistada,
aga võite helistada Märtrite Hääle kontorisse
või siis ka otse mulle.
Või saata ka E-mail. Kõik sobib.
Täpsem info on leitav: www.marttyyrienaani.fi
Seal on kõik vajalikud kontaktid olemas,
mistõttu võtke meiega julgesti ühendust!
Me teeme seda koos inimestega ja inimeste heaks,
kuigi kogu au selle eest kuulub muidugi Jumalale,
kes on meie kõrgeim autoriteet.
Kuid me teeme seda kõike inimeste heaks,
mistõttu on tore, kui võtate ühendust ja tulete kaasa sellega,
olles kõigi oluliste asjade keskel.
Aitäh Petri selle intervjuu eest!
Õnnistusi sulle ja su perele! - Tänud ja sama teilegi!
Tõlge: Anne-Ly Raukas